Diari Oficial de la Generalitat Valenciana


Sumari del DOGV 8839, del 19-06-2020 (2020/4638)

RESOLUCIÓ de 2 de maig de 2020, de la directora general del Sector Públic i Patrimonide la Direcció General del Sector Públic i Patrimoni per la qual es declara acabat el procediment i s'arxiva l'expedient de declaració d'hereus abintestat de Vicente Amat Ferrara a favor de la Generalitat Valenciana. EIP 530/2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4638


Data del document
:   12-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de maig de 2020, de la directora general del Sector Públic i Patrimonide la Direcció General del Sector Públic i Patrimoni per la qual es declara acabat el procediment i s'arxiva l'expedient de declaració d'hereus abintestat de Vicente Amat Ferrara a favor de la Generalitat Valenciana. EIP 530/2018. [2020/4638]  
Antecedents de fet  
Per mitjà d'ofici de l'institut valencià d'administració tributària, de data 22 d'octubre de 2018, es va posar en coneixement d'aquesta administració la defunció de Vicente Amat Ferrara, amb dni: \*\*\*7283\*\*, el dia 24 de setembre de 2014, a Castelló de la Plana.  
El 26 d'octubre de 2018, es va dictar Resolució del director general del Sector Públic, Model Econòmic i Patrimoni per la qual s'ordenava l'inici del procediment de recerca prèvia a l'adopció de l'acord d'incoació del procediment per a la declaració d'hereus abintestat prevista en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
El 8 de gener de 2019, es va publicar en el Diari Oficial de la Generalitat Valenciana, la Resolució de 16 de novembre de 2018, de la Direcció General del Sector Públic, Model Econòmic i Patrimoni, de terminació de recerca prèvia i incoació de l'expedient de declaració administrativa d'hereus abintestat de Vicente Amat Ferrara a favor de la Generalitat. Igualment va anar objecte d'exposició en el tauler d'edictes de l'Ajuntament de Castelló.  
Revisada la documentació obrant en l'expedient, es comprova que el causant va testar a favor de l'Estat Espanyol.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43 de la Llei 14/2003, de 10 d'abril, de Patrimoni de la Generalitat Valenciana, Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de Patrimoni de les Administracions Públiques, en la seva redacció donada per la Llei 15/2015, de 2 de juliol, de Jurisdicció Voluntària, així com en l'exercici de les competències que em confereix la normativa aplicable i basant-me en el que es disposa en la Llei 39/2015, d'1 d'octubre, del procediment administratiu comú de les administracions públiques, Resolc:  
  
Primer  
Declarar acabat el procediment administratiu EIP 530/2018, amb l'informe favorable de l'Advocacia General de la Generalitat Valenciana, al no donar-se les circumstàncies establertes en el Codi Civil perquè tingui lloc la successió legítima de la Generalitat segons el que preveu l'article 43.3, de la Llei 14/2003, ja que consta testament a favor de l'Estat Espanyol.  
  
Segon  
Publicar aquesta resolució en el Diari Oficial de la Generalitat Valenciana i en la web d'aquesta Conselleria.  
  
Tercer  
Donar trasllat a l'Administració de l'Estat, per ser l'hereva testamentària del finat a dalt indicat.  
  
Quart  
Procedir a l'arxivament de l'expedient administratiu pels motius exposats, de conformitat amb el que es disposa en l'art. 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar Recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest hagi estat resolt, podrà entendre's desestimat i es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que pugui exercitar-se qualsevol altre recurs o acció que s'estimi procedent.  
  
València, 12 de maig de 2020.- La directora general del Sector Públic i Patrimoni: Isabel Castelló García.